แมวตัวเองข่วนขา แผลลึก จึงได้รับวัคซีน โดยฉีดครบคอร์สเมื่อต้นปี 2560 ปลายเดือนมีนาคม 2561 แมวเลียแผลที่แขน จึงไปฉีดกระตุ้น หลังจากนั้น วันที่ 29 มิถุนายน 2561 โดนแมวข่วนอีก จึงไปฉีดกระตุ้น ต่อมาวันที่ 7 สิงหาคม 2561 โดนแมวจรข่วน ไปฉีดกระตุ้นอีก วันนี้ วันที่ 29 สิงหาคม 2561 พาแมวตัวเองไปทำหมัน ซึ่งแมวได้รับวัคซีนพิษสุนัขบ้าครบตั้งแต่เดือนมีนาคมแล้ว แต่แมวเลี้ยงระบบเปิด แมวมีอาการมึนยาสลบ จังหวะที่ยกเค้าใส่ตะกร้า เค้าก็ข่วนมี่ฝ่ามือ แผลลึก มีเลือดไหล รบกวนสอบถามคุณค่ะว่า กรณีเช่นนี้ ต้องไปกระตุ้นอีกหรือไม่คะ ของค่ะ
สวัสดีค่ะ Pariyada,หากเคยได้รับการฉีดวัคซีนพิษสุนัขบ้าครบตามกำหนดนัดเมื่อต้นปี 2560 และได้รับการฉีดกระตุ้นในเดือน มี.ค. 61, มิ.ย. 61 และล่าสุด 7 ส.ค. 61 เมื่อโดนแมวข่วนในวันที่ 29 ต.ค. 61 จนมีเลือดออก ยังไม่จำเป็นต้องไปฉัดวัคซีนกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันโรคได้สำหรับบาดแผลที่มีเลือดออก ให้ล้างทำความสะอาดด้วยสบู่หรือน้ำยาฆ่าเชื้อ แล้วใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ แต่หากแผลมีการบวมแดง แนะนำควรไปพบแพทย์เพื่อทำการรักษแผลและรับยาปฏิชีวนะทานค่ะ เพราะแผลที่ลึกก็จะมีโอกาสติดเชื้อแบคทีเรียและกลายเป็นหนองได้ง่าย